**Lenna Kūrmā** (igauņu: *Lenna Kuurmaa*; dzimusi 1985. gada 26. septembrī Tallinā, Igaunijā) ir igauņu dziedātāja, komponiste un aktrise. Viņa ir grupas Vanilla Ninja dalībniece, grupā viņa ir vadošā vokāliste un spēlē ģitāru. 2010. gada jūnijā izdeva savu debijas studijas albumu *Lenna*. Kūrmā tēloja vienu no galvenajām lomām igauņu filmā *Kurp dvēseles iet* (igauņu: *Kuhu põgenevad hinged*) un tēlo Andželu igauņu seriālā *Māja pilsētas vidū* (igauņu: *Kodu keset Linna*).

Biogrāfija
----------

### Bērnība

Kūrmā piedzima 1985. gada 26. septembrī Igaunijas galvasplsētā Tallinā. Viņa savus skolas gadus pavadīja Tallinas vācu ģimnāzijā, kura vēl ir pazīstama kā Tallinas 54. vidusskola. Kopā ar Kūrmā šajā skolā mācījās cita grupas Vanilla Ninja dalībniece Mārja Kivi. Skolā viņa labā līmenī apguva vācu valodu, ko Lenna vēl joprojām prot labā līmenī.

Bērnībā Kūrmā iestājās korī, kurā dziedāja līdz 15 gadu vecumam. Vēl 6 gadus ir mācījusies vijolspēli.

### Muzikālā karjera

2002. gadā Kūrmā piedalījās konkursā "*Fizz Superstar 2002*", kur viņa sasniedza pusfinālu. Konkursā viņu pamanīja pazīstamais igauņu producents Svens Lehmuss un piedāvāja muzicēt grupā Vanilla Ninja. Vēlāk viņa piedalījās mūziklos "Karalis un es" (angļu: *The King and I*) un "Mūzikas skaņas" (angļu: *The Sound of Music*).

2003. gada beigās Kūrmā kopā ar grupu parakstīja līgumu ar vācu ierakstu kompāniju Bros Music, kad sākās grupas un viņas starptautiskā karjera.

Kūrmā ir uzstājusies kopā ar daudziem pazīstamiem igauņu mūziķiem - Tanelu Padaru, Koitu Tomi un daudziem citiem. Kopā ar T. Padaru, 2001. gada Eirovīzijas uzvarētāju, viņa ir ierakstījusi daudzau mākslinieku dziesmu kaverversijas, to skaitā, zviedru grupas ABBA 1974. gada Eirovīzijas uzvarētājdziesmas "Waterloo" versiju igauņu valodā.

2006. gada beigās *R2 gada hits 2006* (igauņu: *R2 Aastahitt 2006*) ietvaros Kūrmā bija *Sapņu grupas* (igauņu: *Unistuste Bänd*) sastāvā, kurā piedalījās Elmars Lītmā, Kallervo Karu, Rauls Vaigls un DJ Critical. Visi šie Igaunijā pazīstamie mūziķi izpildīja Džastina Timberleika dziesmas "Sexyback" kaverversiju.

Pēc grupas ceturtā studijas albuma *Love Is War* izdošanas Kūrmā pievērsās aktiermākslai. Viņa piedalījās filmas "*Kurp dvēseles iet*" filmēšanā, piedalījās igauņu seriālā "Māja pilsētas vidū", vēl spēlēja teātrī "*Perikles*". Filmā par nemierīgiem jauniešiem viņa tēloja jaunieti Maiju, taču seriālā viņa tēloja jaunieti Andželu. Kūrmā strādā populārā igauņu radiostacijā "Sky Plus" kā radio DJ.

Kūrmā singls "Sellel ööl", kuru viņa ierakstīja kopā ar igauņu trio "Violina", 2009. gada vasarā ierindojās Igaunijas topu pirmajās vietās.

2010. gadā Kūrmā piedalījās Igaunijas nacionālajā atlasē Eirovīzijas dziesmu konkursam Eesti Laul 2010 ar dziesmu "Rapunzel", kur ieņēma godpilno otro vietu.

Kūrmā mīļākie mūzikas žanri ir popmūzika, rokmūzika un ņūmetāls, tādi mūzikas izpildītāji kā The Rasmus, Green Day, Good Charlotte, System of a Down, Depeche Mode, Robijs Viljams, Pinka, no kuriem viņa ir ietekmējusies arī savā mūzikā.

Diskogrāfija
------------

### Studijas albumi

* *Lenna* (2010)

### Singli

* "Sellel ööl" (Violina feat. Lenna Kuurmaa)
* "Musta pori näkku" (Lenna Kuurmaa & Mihkel Raud)
* "Mida sa teed"

Filmogrāfija
------------

| Gads | Nosaukums | Loma | Piezīmes |
| --- | --- | --- | --- |
| 2007 | "Kurp dvēseles iet" | Maija | Filma |
| 2003—2008 | "Māja pilsētas vidū" | Andžela | Seriāls |

Atsauces
--------

1. 1 2  Vanilla Ninja - *Love Is War* apskats Archived 2009. gada 4. februārī, *Wayback Machine* vietnē.()
2. ↑  IMDb.com profils (angliski)
3. ↑  Siim Nestor. «Nädala album: Õhuküllane ja värvirikas suvekuulutaja». *Eesti Ekspress* (Estonian), 2010. gada 5. jūnijs. Arhivēts no oriģināla, laiks: 2010. gada 10. jūnijā. Skatīts: 2010. gada 6. jūnijs.
4. 1 2  JUST: Kuhu põgenevad hinged? Lenna Kuurmaa veenev muutumine satanistiks Archived 2007. gada 2. novembrī, *Wayback Machine* vietnē. Kalev.ee (igauniski)
5. 1 2  Lenna Kuurmaa pääseb Angelana homsele õhtusöögile - Õhtuleht Archived 2012. gada 5. septembrī, at Archive.is(igauniski)
6. ↑  Eesti Top 40 Archived 2009. gada 1. augustā, *Wayback Machine* vietnē. (igauniski)
7. ↑  Lenna Kūrmā Archived 2010. gada 8. jūlijā, *Wayback Machine* vietnē. Atjaunināts: 2009. gada 25. septembrī
8. ↑  Lenna Kūrmā - biogrāfija Atjaunināts: 2009. gada 25. septembrī
9. ↑  Lenna Kuurmaa's biography Atjaunināts: 2009. gada 26. septembrī

Ārējās saites
-------------

|  |  |
| --- | --- |
|  | Vikikrātuvē par šo tēmu ir pieejami multivides faili. Skatīt: ***Lenna Kūrmā*** |

* Oficiālā mājaslapa Archived 2010. gada 17. jūnijā, *Wayback Machine* vietnē. (angliski)
* Vanilla Ninja oficiālā mājaslapa Archived 2011. gada 16. jūlijā, *Wayback Machine* vietnē. (igauniski)/(angliski)
* *IMDb* profils (angliski)
* *U-Pop* profils (igauniski)
* Oficiālais MySpace profils Archived 2009. gada 19. decembrī, *Wayback Machine* vietnē. (angliski)
* Last.fm profils (angliski)

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * s
* d
* l
Vanilla Ninja |
| --- |
|  |
| 
* **Lenna Kūrmā**
* **Katrina Siska**
* **Pireta Jervisa**

* Mārja Kivi
* Trīnu Kivilāna

 |
|  |
| Studijas albumi | 
* *Vanilla Ninja* (2003)
* *Traces of Sadness* (2004)
* *Blue Tattoo* (2005)
* *Love Is War* (2006)

 |
|  |
| Dziesmu izlases | 
* *Silent Emotions* (2005)
* *Best Of* (2005)

 |
|  |
| Singli | 

|  |  |
| --- | --- |
| Vanilla Ninja | 
* *Club Kung Fu* (2003)

 |
|  |
| Traces of Sadness | 
* *Tough Enough* (2003)
* *Don't Go Too Fast* (2004)
* *Liar* (2004)
* *When the Indians Cry* (2004)

 |
|  |
| Blue Tattoo | 
* *Blue Tattoo* (2004)
* *I Know* (2005)
* *I Know (Unplugged)* (2005)
* *Cool Vibes* (2005)

 |
|  |
| Best Of | 
* *Megamix* (2005)

 |
|  |
| Love Is War | 
* *Dangerzone* (2006)
* *Rockstarz* (2006)
* *Insane in Vain* (2007)

 |
|  |
| Citi | 
* *Single Collection*
* *Birds of Peace*
* *Crashing Through The Doors*

 |

 |
|  |
| Koncertalbumi un citi projekti | 
* *Traces of Sadness (Live in Estonia)* (2004)
* *Best Of: The Video Collection* (2005)

 |
|  |
| Saistītie raksti | 
* Diskogrāfija

 |
|  |
| 
* **Category Kategorija**

 |

 |

|  |  |  |
| --- | --- | --- |
| 

|  |  |
| --- | --- |
| Autoritatīvā vadība | 
* WorldCat
* VIAF: 241920838
* LCCN: no2012057292
* ISNI: 0000 0001 3132 1497

 |

 |